Kart som viser hvor Ubers nettverk for persontransport var tillatt (grønt), juridisk omstridt (lyserødt) og forbudt (rødt) i februar 2015.
**Uber Technologies Inc.** er et internasjonalt transportnettverksselskap med hovedkvarter i San Francisco i California. Selskapet utvikler, markedsfører og drifter mobilappen Uber som formidler kjøreoppdrag mellom passasjerer og Uber-tilknyttede sjåfører som benytter sine egne biler i transporten. I 2015 var selskapets tjenester tilgjengelig i 67 land og 300 byer verden over. Siden Ubers etablering har selskapets forretningsmodell blitt så velkjent at selskap som benytter smarttelefonteknologi for å knytte kjøpere og selgere av småoppdrag sammen gjerne omtales som «Uberifisering».

Uber ble grunnlagt under navnet «UberCab» av Travis Kalanick og Garrett Camp i 2009 og mobilappen ble lansert i juni dette året.[]

I 2012 utvidet selskapet virksomheten også til land utenfor USA. I 2014 gjorde selskapet forsøk med bildeling. Høsten 2015 var selskapet verdsatt til over 60 milliarder amerikanske dollar. Forretningsmodellen som selskapet benytter, er i strid med gjeldende taxiregulering i en rekke land og byer, eller den utfordrer taxiselskap og -sentraler. 

I 2019 lanserte Uber reiser med undervannsbåt under navnet ScUber.

Rettsforhold og kritikk
-----------------------

### Danmark

I Danmark kritiseres Uber især for UberPOP-tjenesten, som av den etablerte drosjebransjen beskyldes for å være en form for pirattaxi.

Det danske politiet har siktet minst 24 personer for pirattaxikjøring for Uber. 8. juli 2016 ble seks Uber-sjåfører i Københavns Byret dømt for pirattaxikjøring. 18. november samme år blev dommen stadfæstet for den ene af de seks chauffører i Landsretten.

Trafikstyrelsen politianmeldte Uber to timer etter dets start i Danmark.

Bransjeforeningen Taxiførere i Danmark (TiD), 3F Transport og Dansk Folkeparti kritiserte i mars 2016 at Udenrigsministeriet, Invest in Denmark og Copenhagen Capacity med skattepenger har bistått Uber med å etablere seg i Danmark. Enhedslisten ville i den forbindelse muligvis kalle utenriksministeren i samråd.

### Australia

Lovligheten av Ubers tjenester er blitt utfordret av regjeringer og drosjeselskaper, som anklager selskapet for manglende sikkerhet og ulovlig drosjevirksomhet.

### Belgia

I Belgia stoppet Uber sin virksomhet etter at en domstol i Brussel hadde dømt det ulovlig.

### Frankrike

UberPOP tilbys ikke i Frankrike etter at det franske rettssystemet har utdelt massive bøter til Uber.

### Holland

En domstol idømte sjåfører bøter på 10.000 euro etter UberPOP tidligere var blitt dømt ulovlig.

### Sverige

I Sverige tilbys UberPOP ikke lengre, etter at 30 sjåfører har tapt deres saker i det svenske rettssystemet.

### Tyskland og Italia

Også i Tyskland og Italia har Uber måttet trekke UberPOP av markedet i flere byer, etter det tyske rettssystem har utskrevet store bøter.

### Norge

Uber gjorde mobilappen sin tilgjengelig for norske byer i 2014.

Ifølge den norske yrkestransportloven kreves det drosjeløyve for å ta betalt for persontransport «retta til ålmenta på offentleg plass»

Drosjeeiernes organisasjoner argumenterte for at Uber var å regne som organisert pirattaxivirksomhet, mens tilhengere av liberalisering mente forretningsmodellen til Uber var mer fremtidsrettet eller gjorde det lettere å «kjøre hvitt» og kunne legge til rette for større trygghet for passasjerene.

Flere Uber-sjåfører ble bøtelagt for pirattaxivirksomhet og overtredelse av loven, men virksomheten befant seg lenge i en juridisk gråsone. I 2015 prøvde en Uber-sjåfør lovtolkningen for retten og ble frifunnet av Oslo tingrett, ettersom retten fant at formidling gjennom en mobilapp ikke var å regne som «offentlig plass». Saken ble imidlertid anket til Borgarting lagmannsrett hvor frifinnelsen ble opphevet i mars 2016.

Politiet reagerte mot Uber-kjøringen, og avskiltet i 2016 en rekke biler som ble brukt i virksomheten.

I oktober 2016 forelå første rettskraftige dom, da en mann ble dømt for brudd på Yrkestransportloven etter 1145 Uber-kjøringer.
 Han fikk inndratt førerkort, beslaglagt pengene for kjøringen og bot i tillegg. Politiet mente dette var en faktisk avklaring av at Uber er ulovlig i Norge, men Ubers norgessjef bestred fortsatt at virksomheten kunne «sees på som taxivirksomhet».

I januar 2017 sendte skattekrimavdelingen i Skatt Øst brev til 400 Uber-sjåfører med varsel om etterligning for ubetalt skatt og moms.

26. oktober 2017 vedtok Uber sine to selskap, Uber Norway AS og Uber BV et forelegg for brudd på Yrkestransportloven på 2.500.000 kr per selskap. Uber hadde da annonsert at de ville midlertidig stoppe deler av sin bedrift i avvente av nytt regelverk.

26. desember 2013 mottok ESA en klage på at begrensingen av antall taxiløyver i Oslo var i strid med EU/EØS regelverket om fri etablering. I årene som fulgte eskalerte saken innad i ESA og 25. mai 2016 Norge mottok en formel brev på at ESA anså at det gjeldende norske løyvesystemet var et brudd på EØS-avtalen artikkel 31 (etableringsrett).

22. februar 2017 ble Norge pålagt å tilpasse regelverket sitt slik at det ikke var i strid med etableringsretten og fikk en frist på to måneder til å etterkomme kravet. I tiden etter har de norske myndigheten søkt om og mottatt en rekke utsettelser på svarfristen fra ESA. 26. oktober 2017 mottok Norge sin fjerde utsettelse i saken og ny frist er satt til 20. desember 2017.

Referanser
----------

1. ↑  «Uber Technologies, Inc» **(engelsk)**. Besøkt 15. januar 2021.
2. ↑  «Uber fires 20 staff after harassment investigation» **(engelsk)**. BBC News. 6. juni 2017. Besøkt 25. desember 2017.
3. 1 2 3  ; *Form 10-K*; utgivelsesdato: 21. februar 2023.
4. ↑  ; besøksdato: 14. august 2016.
5. ↑  uber.com Byer med Uber er tilgjengelig
6. ↑  bloomberg.com Uber Raises Funding at $62.5 Billion Valuation 3.12.2015
7. ↑  []
8. ↑  «24 Uber-chauffører sigtet af politiet». DR. 15. februar 2016.
9. ↑  piopio.dk. «Retten har talt: Ulovligt at køre Uber».
10. ↑  Allingstrup, Mads (18. november 2016). «Landsretten stadfæster dom: Ulovligt at køre for Uber». DR.
11. ↑  dr.dk. «Trafikstyrelsen politianmelder omstridt taxa-tjeneste».
12. ↑  tv2lorry.dk. «Uber blev hjulpet til Danmark af Udenrigsministeriet».
13. ↑  Avisen.dk. «Uber blev hjulpet til Danmark af Udenrigsministeriet og skattefinansieret fond».
14. ↑  Avisen.dk. «3F om Uber-støtte: Man bruger taxachaufførers skattekroner på at stjæle deres job».
15. ↑  Ritzau (5. mars 2016). «"Skandaløs" Uber-sag: EL vil have minister i samråd». *Avisen.dk*.
16. ↑  «Taxi Council of Queensland declares war on Uber». *Brisbane Times* **(engelsk)**. 19. november 2014. Besøkt 21. november 2014.
17. ↑  Techcrunch (15. april 2014). «Uber Ride-Sharing Service UberPOP Now Banned in Brussels» **(engelsk)**.
18. 1 2  DR (10. juni 2016). «Uber i ny modvind forud for danske sager».
19. ↑  Techcrunch (3. juli 2015). «Uber Suspends UberPOP In France Following Turmoils And Arrests» **(engelsk)**.
20. ↑  The Guardian (17. april 2015). «Dutch police launch criminal investigation into Uber» **(engelsk)**.
21. ↑  DR (11. mai 2016). «Uber trækker omstridt taxi-tjeneste fra Sverige».
22. ↑  Uber banned in Italy nationwide after court rules app provides unfair competition to taxi drivers | The Independent
23. ↑  tu.no Nå skal Uber etablere seg i Norge Arkivert 25. januar 2016 hos Wayback Machine. 22.09.2014
24. ↑  Yrkestransportloven §4
25. ↑  Heidi Nordby Lunde: Røde flagg og Uber-bøllete VamPus 3. januar 2016
26. ↑  Olav Torvund Uber, über alles 7. januar 2016
27. ↑  osloby.no Uber-sjåfør frifunnet i Oslo tingrett 8. desember 2015
28. ↑  Sol Sigurjonsdottir (17. mars 2016). «Frifinnelse av Uber-sjåfør opphevet i lagmannsretten». osloby.no. Besøkt 17. mars 2016.
29. ↑  «Over 60 Uber-sjåfører avskiltet i Norge», DN.no 31. august 2016
30. ↑  «Politiet: Nå er Uber ulovlig i Norge», Nettavisen
31. ↑  ««Han kjørte 1.145 Uber-oppdrag - så mistet han pengene og lappen», Hegnar.no 4. november 2016». Arkivert fra originalen 2. februar 2017. Besøkt 23. januar 2017.
32. ↑  «Skatteetaten går til aksjon mot 400 navngitte Uber-sjåfører». *VG* **(norsk)**. Besøkt 27. januar 2017.
33. ↑  «Uber Norge vedtar bot». *www.dn.no* **(norsk)**. Besøkt 10. november 2017.
34. ↑  «Failure by Norway to fulfil its obligations under Art 31(1) EEA». EFTA Surveillance Authority. 25. mai 2016. Besøkt 10. november 2017. «For these reasons, the Authority concludes that the Kingdom of Norway has failed to fulfil its obligations under Article 31(1) of the EEA Agreement by maintaining rules on access to the taxi services market which provide for a system of prior authorisation, in the form of a licence, for establishing new taxi businesses, which contains a numerical limitation of licences...»
35. ↑  «REASONED OPINION delivered in accordance with Article 31 of the Agreement between the EFTA States». EFTA Surveillance Authority. 22. februar 2017. Besøkt 10. november 2017.
36. ↑  «Letter to NOR regarding further extension of deadline». EFTA Surveillance Authority. 26. oktober 2017. Besøkt 10. november 2017. «...the Authority hereby grants Norway a further extension of the deadline to reply to the Reasoned Opinion until 20 December 2017.»

Eksterne lenker
---------------

* (en) Offisielt nettsted Rediger på Wikidata

* (en) Uber (company) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** NKC
 |